"AVİAPARTNER" Məhdud Məsuliyyətli Cəmiyyəti
Azərbaycan Respublikası, Bakı şəhəri

VƏZİFƏ TƏLİMATI
MÜHASİB
1. Ümumi müddəalar
1.1. Bu vəzifə təlimatı "Aviapartner" MMC-də (bundan sonra — Cəmiyyət) mühasibin hüquq, vəzifə, öhdəlik və məsuliyyətlərini müəyyən edir.
1.2. Mühasib iqtisadi və ya maliyyə ixtisası üzrə ali təhsilə malik olmalı, mühasibat uçotu sahəsində ən azı 2 il iş təcrübəsinə sahib olmalıdır.
1.3. Mühasib baş mühasibə birbaşa tabe olur.
1.4. Mühasib aşağıdakı normativ sənədləri bilməlidir:
· Azərbaycan Respublikasının Vergi Məcəlləsi
· "Mühasibat uçotu haqqında" Azərbaycan Respublikasının Qanunu
· Beynəlxalq Maliyyə Hesabatlarının Standartları (BMHS)
· Cəmiyyətin daxili qaydaları, əmr və sərəncamları
· Aviasiya sənayesinin xüsusiyyətlərinə dair normativ aktlar
1.5. Mühasib öz fəaliyyətini Azərbaycan Respublikasının qanunvericiliyi, bu vəzifə təlimatı və Cəmiyyətin daxili normativ sənədləri əsasında həyata keçirir.
1.6. Mühasib öz fəaliyyətində peşə etikası prinsiplərinə, məlumatların məxfiliyinin qorunmasına və maliyyə intizamına riayət etməlidir.

2. Vəzifə öhdəlikləri
Mühasib aşağıdakı vəzifə öhdəliklərini yerinə yetirir:
2.1. Mühasibat uçotu
1. Əməliyyat hesablarının aparılması, birincil mühasibat sənədlərinin qeydə alınması.
1. Pul vəsaitlərinin, debitor/kreditor borclarının, maddi aktivlərin uçotunun aparılması.
1. Avans hesabatlarının yoxlanılması və işlənməsi.
1. Bank çıxarışlarına əsasən kassa əməliyyatlarının rəsmiləşdirilməsi.
1. Mühasibat proqramında (1C, SAP və ya digər) daxilolmaların vaxtında qeydə alınması.
1. Təhtəlhesab şəxslərlə hesablaşmaların uçotunun aparılması və üzləşdirilməsi.
1. Debitor və kreditor borclarının üzləşdirilməsi, vaxtı keçmiş borclar barədə Baş mühasibə məlumat verilməsi.
1. Elektron qaimə-fakturaların, elektron vergi hesab-fakturalarının və digər elektron sənədlərin uçotunun aparılması.
2.2. Vergi uçotu
1. Vergi bəyannamələrinin, əmək haqqı vergilərinin və digər vergi hesabatlarının hazırlanması.
1. Vergi bəyannamələrinin və digər vergi hesabatlarının hazırlanmasında iştirak etmək.
1. Vergi orqanlarına hesabat müddətlərinin izlənilməsi.
1. Vergi mənfəəti və itkilərinin hesablanması.
1. Vergi və digər dövlət orqanlarından daxil olan sorğular üzrə məlumatların hazırlanmasında iştirak etmək.
1. 
2.3. Hesabat
1. Aylıq, rüblük və illik maliyyə hesabatlarının hazırlanmasında iştirak.
1. Müqayisəli maliyyə təhlilinin aparılması.
1. Audit yoxlamalarına müvafiq sənədlərin hazırlanması.
1. Baş mühasibin tapşırığı ilə maliyyə göstəriciləri üzrə arayışlar və analitik məlumatlar hazırlamaq.
2.4. Sənəd idarəetməsi
1. Mühasibat sənədlərinin qəbulu, yoxlanılması, uçotu və saxlanması.
1. Arxivin düzgün aparılması.
1. Mühasibat sənədlərinin vaxtında elektron sistemdə qeydə alınması.
1. Mühasibat sənədlərinin qanunvericiliklə müəyyən edilmiş saxlanma müddətlərinə riayət olunmasına nəzarət etmək.
1. Elektron sənəd dövriyyəsi sistemlərində sənədlərin düzgün yerləşdirilməsini və arxivləşdirilməsini təmin etmək.
2.5. Aviasiya xüsusiyyətləri ilə bağlı vəzifələr
1. Uçuş xərclərinin, yer xidmətlərinin, catering, yanacaq və digər xidmətlər üzrə uçotun aparılması.
1. Aviabilet satışlarından və digər xidmətlərdən əldə olunan gəlirlərin uçotunda iştirak etmək.
1. Xarici valyutada hesablaşmaların aparılması, məzənnə fərqlərinin uçotu.
1. BSP, IATA və digər beynəlxalq hesablaşma sistemləri üzrə əməliyyatların uçotunun aparılmasında iştirak etmək.
1. Hava yolları və digər tərəfdaşlarla hesablaşmaların üzləşdirilməsi üzrə işlərdə iştirak etmək.
2.6. Daxili nəzarət və uyğunluq
21. Maliyyə sənədlərində aşkar edilmiş uyğunsuzluqlar barədə Baş mühasibə məlumat vermək. 
22. Daxili nəzarət prosedurlarına riayət etmək. 
23. Pul vəsaitlərinin yuyulmasına və terrorçuluğun maliyyələşdirilməsinə qarşı tələblərin tətbiqi ilə bağlı Baş mühasibin tapşırıqlarını yerinə yetirmək.


3. Hüquqlar
Mühasibin aşağıdakı hüquqları vardır:
1. Öz vəzifə öhdəliklərini yerinə yetirmək üçün lazımi məlumat və sənədlər tələb etmək.
1. Maliyyə fəaliyyətinin təkmilləşdirilməsinə dair təkliflər vermək.
1. Mühasibat uçotuna aid sorğularda baş mühasibə müraciət etmək.
1. Öz hüquqlarının pozulması halında rəhbərliyə müraciət etmək.
1. Peşəkar inkişaf üçün təlim və seminarlarda iştirak etmək.
1. Mühasibat uçotunun düzgün aparılması üçün digər struktur bölmələrdən zəruri izahatlar almaq; 
1. Öz səlahiyyətləri çərçivəsində hazırlanmış maliyyə sənədlərinə dair rəy vermək; 
1. Qanunvericiliyə və ya daxili qaydalara zidd hesab etdiyi əməliyyatlar barədə Baş mühasibi məlumatlandırmaq.

4. Məsuliyyət
Mühasib aşağıdakılara görə məsuliyyət daşıyır:
1. Mühasibat uçotu məlumatlarının düzgünlüyü və vaxtında qeydə alınması.
1. Vergi hesabatlarının vaxtında təqdim edilməsi.
1. Cəmiyyətin kommersiya sirrinin qorunması.
1. Daxili qaydaların, əmək intizamının gözlənilməsi.
1. Sənədlərin düzgün saxlanılması, arxivin qorunması.
1. Bu vəzifə təlimatında nəzərdə tutulmuş öhdəliklərin yerinə yetirilməməsi və ya lazımi səviyyədə yerinə yetirilməməsi.
1. Mühasibat proqramına daxil edilən məlumatların düzgünlüyü; 
1. Elektron imza, ASAN İmza və digər elektron vasitələrdən istifadə zamanı təhlükəsizlik qaydalarına riayət edilməsi; 
1. Dövlət orqanlarına təqdim edilən məlumatların hazırlanmasında yol verilmiş səhvlərə; 
1. Ona həvalə edilmiş sənədlərin və məlumatların məxfiliyinin qorunmasına. 
Məsuliyyətin növü Azərbaycan Respublikasının qanunvericiliyinə uyğun olaraq müəyyən edilir.

5. İş şəraiti
5.1. İş rejimi: Cəmiyyətin daxili iş qrafikinə uyğun olaraq, 5 günlük iş həftəsi.
5.2. İş yeri: Cəmiyyətin qeydiyyat ünvanında və ya rəhbərliyin müəyyən etdiyi yerdə.
5.3. İş prosesində mühasibat proqramlarından (1C, SAP və ya digər), Microsoft Office paketindən, elektron sənəd dövriyyəsi sistemlərindən, internet bankçılıq platformalarından, elektron imza və ASAN İmza vasitələrindən istifadə edilir.
5.4. Ezamiyyət: rəhbərliyin tapşırığı ilə mümkündür.

